sukhrobnurali/uzbek-legal-corpus huggingface dataset:
TIJORAT BANKLARIDA LIZING OPERATSIYALARINI AMALGA OShIRISh VA ULARNING BUXGALTERIYA HISOBINI YURITISh TARTIBI TOʻGʻRISIDAGI NIZOMGA QOʻShIMChA KIRITISh HAQIDA
(resolution, 2023-02-28)

Oʻzbekiston Respublikasining “Oʻzbekiston Respublikasining Markaziy banki toʻgʻrisida” hamda “Banklar va bank faoliyati toʻgʻrisida”gi qonunlari asosida Markaziy bank Boshqaruvi qaror qiladi: 1. “Tijorat banklarida lizing operatsiyalarini amalga oshirish va ularning buxgalteriya hisobini yuritish tartibi toʻgʻrisidagi nizom”ga (2006-yil 27-dekabr, roʻyxat raqami 1648 — Oʻzbekiston Respublikasi qonun hujjatlari toʻplami, 2006-y., 51-52-son, 523-modda) ilovaga muvofiq qoʻshimchalar kiritilsin. 2. Ushbu qaror Oʻzbekiston Respublikasi Adliya vazirligida roʻyxatdan oʻtgan kundan oʻn kundan soʻng kuchga kiradi. 1. 9-band quyidagi tahrirdagi yangi xatboshi bilan toʻldirilsin: “Lizing kompaniyalariga ularga ikkilamchi talab qilib olinguncha depozit hisobvaraqlari ochgan tijorat banklari tomonidan import asosida lizing obyektlarini yetkazib berish bilan bogʻliq lizing xizmati koʻrsatilishi mumkin.”.
YuRIDIK ShAXSLARDAN OLINADIGAN DAROMAD (FOYDA) SOLIGʻINI HISOBLAB ChIQARISh VA BUDJETGA TOʻLASh TARTIBI TOʻGʻRISIDAGI YOʻRIQNOMAGA OʻZGARTISh VA QOʻShIMChALAR KIRITISh HAQIDA
(resolution, 2008-01-31)

Oʻzbekiston Respublikasi Soliq kodeksi, Oʻzbekiston Respublikasi “Davlat soliq xizmati toʻgʻrisida”gi Qonunining 7-moddasi va Oʻzbekiston Respublikasi Prezidentining 2006-yil 18-dekabrdagi “Oʻzbekiston Respublikasining 2007-yilgi asosiy makroiqtisodiy koʻrsatkichlari prognozi va Davlat budjeti parametrlari toʻgʻrisida”gi PQ-532-son qaroriga (Oʻzbekiston Respublikasi qonun hujjatlari toʻplami, 2006-y., 51-52-son, 507-modda) muvofiq qaror qilamiz: 1. Oʻzbekiston Respublikasi Moliya vazirligi va Davlat soliq qoʻmitasining 2002-yil 14-yanvardagi 15, 2002-12-son qarori bilan tasdiqlangan Yuridik shaxslardan olinadigan daromad (foyda) soligʻini hisoblab chiqarish va budjetga toʻlash tartibi toʻgʻrisidagi yoʻriqnomaga (2002-yil 13-mart, roʻyxat raqami 1109 — Meʼyoriy hujjatlar axborotnomasi, 2002-y., 5, 11-12, 19-son; 2003-y., 4-son; Oʻzbekiston Respublikasi qonun hujjatlari toʻplami, 2004-y., 10-son, 122-modda; 2005-y., 5-6-son, 45-modda; 2006-y. 18-son, 153-modda) ilovaga* muvofiq oʻzgartish va qoʻshimchalar kiritilsin. 2. Mazkur qaror Oʻzbekiston Respublikasi Adliya vazirligida davlat roʻyxatiga olingan kundan boshlab oʻn kun oʻtgach kuchga kiradi.
YuRIDIK VA JISMONIY ShAXSLAR TOMONIDAN OʻZBEKISTON RESPUBLIKASI HUDUDIGA OLIB KIRILADIGAN ALOHIDA TURDAGI TOVARLAR UChUN AKSIZ SOLIGʻI TOʻLASh TARTIBI TOʻGʻRISIDAGI YOʻRIQNOMAGA OʻZGARTISh KIRITISh HAQIDA
(resolution, 2008-02-26)

Oʻzbekiston Respublikasi Bojxona kodeksi, Oʻzbekiston Respublikasi “Davlat bojxona xizmati toʻgʻrisida”gi Qonunining 7-moddasiga va Oʻzbekiston Respublikasi Prezidentining 7-noyabr 2006-yildagi “Alkogolli mahsulotlarni ishlab chiqarish va sotish samaradorligini oshirishga doir qoʻshimcha chora-tadbirlar toʻgʻrisida”gi PQ-505-son qaroriga (Oʻzbekiston Respublikasi qonun hujjatlari toʻplami, 2006-yil, 45-son, 440-modda) muvofiq, qaror qilamiz: 1. Oʻzbekiston Respublikasi Moliya vazirligi va Davlat bojxona qoʻmitasining 2002-yil 15-yanvardagi 17 va 02/8-1-sonli qarori bilan tasdiqlangan Yuridik va jismoniy shaxslar tomonidan Oʻzbekiston Respublikasi hududiga olib kiriladigan alohida turdagi tovarlar uchun aksiz soligʻi toʻlash tartibi toʻgʻrisidagi yoʻriqnomaga (2002-yil 5-mart, roʻyxat raqami 1101 — Meʼyoriy hujjatlar axborotnomasi, 2002-yil, 5-son; Oʻzbekiston Respublikasi qonun hujjatlari toʻplami, 2005-yil, 5-6-son, 43-modda; 2006-yil, 3-son, 18-modda) ilovaga* muvofiq oʻzgartish kiritilsin. 2. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi.
OʻZBEKISTON RESPUBLIKASI VAZIRLAR MAHKAMASINING IJRO ETUVChI TUZILMASINI TASDIQLASh TOʻGʻRISIDA
(resolution, 2023-10-31)

Oʻzbekiston Respublikasi Prezidentining “Oʻzbekiston Respublikasi Vazirlar Mahkamasining ijro etuvchi tuzilmasini takomillashtirish toʻgʻrisida” 2007-yil 12-martdagi PQ–601-sonli qaroriga muvofiq hamda Oʻzbekiston Respublikasi Vazirlar Mahkamasining ijro etuvchi tuzilmasini maqbullashtirish maqsadida: 4. Oʻzbekiston Respublikasi Vazirlar Mahkamasining Axborot-tahlil departamentiga yangi kiritilgan shuʼba mudiri lavozimiga Yagona tarif setkasi boʻyicha 18-razryadli ish haqi belgilansin. 5. Oʻzbekiston Respublikasi Prezidentining “Oʻzbekiston Respublikasi Vazirlar Mahkamasining ijro etuvchi tuzilmasini qisman oʻzgartirish toʻgʻrisida” 2005-yil 25-iyuldagi PQ–131-sonli qarori, Oʻzbekiston Respublikasi Prezidentining “Oʻzbekiston Respublikasi Vazirlar Mahkamasi huzuridagi Yirik investitsiya loyihalarini ekspertizadan oʻtkazish byurosini tashkil etish toʻgʻrisida” 2006-yil 3-apreldagi PQ–316-sonli hamda Oʻzbekiston Respublikasi Prezidentining “Yoqilgʻi-energetika kompleksi, metallurgiya, mashinasozlik va kimyo masalalari axborot-tahlil departamenti tuzilmasi toʻgʻrisida” 2006-yil 30-maydagi PQ–358-sonli qarorlari oʻz kuchini yoʻqotgan deb hisoblansin. 6. Mazkur qarorning ijrosini nazorat qilish Oʻzbekiston Respublikasi Bosh vaziri Sh.M. Mirziyoyev zimmasiga yuklansin.
OʻZBEKISTON RESPUBLIKASI JISMONIY TARBIYA-SOGʻLOMLAShTIRISh VA SPORT INShOOTLARI TOʻGʻRISIDAGI NIZOMGA OʻZGARTIRIShLAR KIRITISh HAQIDA
(order, 2021-01-01)

Oʻzbekiston Respublikasi “Jismoniy tarbiya va sport toʻgʻrisida”gi Qonuni, Oʻzbekiston Respublikasi Vazirlar Mahkamasining 2005-yil 5-apreldagi 96-sonli qarori bilan tasdiqlangan Oʻzbekiston Respublikasi Madaniyat va sport ishlari vazirligi nizomiga muvofiq buyuraman: 1. “Oʻzbekiston Respublikasi jismoniy tarbiya-sogʻlomlashtirish va sport inshootlari toʻgʻrisida”gi nizomga (2006-yil 6-mart, roʻyxat raqami 1550 — Oʻzbekiston Respublikasi qonun hujjatlari toʻplami, 2006-yil, 10-son, 78-modda) ilovaga* muvofiq oʻzgartirishlar kiritilsin. 2. Mazkur normativ-huquqiy hujjat Oʻzbekiston Respublikasi Adliya vazirligida davlat roʻyxatidan oʻtkazilgan kunidan boshlab oʻn kundan keyin kuchga kiritilsin.
BIR QARZ OLUVChI YOKI BIR-BIRIGA DAXLDOR QARZ OLUVChILAR GURUHIGA TAVAKKALChILIKNING ENG KOʻP MIQDORI TOʻGʻRISIDAGI NIZOMGA QOʻShIMChA VA OʻZGARTIRIShLAR KIRITISh HAQIDA
(resolution, 2015-11-10)

Oʻzbekiston Respublikasining “Oʻzbekiston Respublikasining Markaziy banki toʻgʻrisida”gi Qonunining 7 va 17-moddalariga muvofiq, Oʻzbekiston Respublikasi Markaziy banki Boshqaruvi qaror qiladi: 1. “Bir qarz oluvchi yoki bir-biriga daxldor qarz oluvchilar guruhiga tavakkalchilikning eng koʻp miqdori toʻgʻrisida”gi nizomga (1998-yil 2-dekabr, roʻyxat raqami 557) ilovaga* muvofiq qoʻshimcha va oʻzgartirishlar kiritilsin. 2. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiritilsin.
SOLIQ MASLAHATI SOHASINI RIVOJLANTIRISh ChORA-TADBIRLARI TOʻGʻRISIDA
(resolution, 2022-12-23)

“Soliq maslahati toʻgʻrisida”gi Oʻzbekiston Respublikasi Qonuniga muvofiq va soliq maslahati sohasidagi munosabatlarni tartibga solish, soliq maslahati sohasini rivojlantirish uchun zarur normativ-huquqiy bazani shakllantirish maqsadida Vazirlar Mahkamasi qaror qiladi: 1. Oʻzbekiston Respublikasi Moliya vazirligi soliq maslahati sohasidagi vakolatli davlat organi etib belgilansin, unga: soliq maslahati boʻyicha faoliyatni tartibga soluvchi normativ-huquqiy hujjatlarni ishlab chiqish va tasdiqlash; qonun hujjatlariga muvofiq boshqa vakolatlarni amalga oshirish yuklansin. 2. Oʻzbekiston Respublikasi Moliya vazirligining Soliq siyosati boshqarmasi tarkibida, Oʻzbekiston Respublikasi Moliya vazirligi markaziy apparati boshqaruv xodimlarining cheklangan sonini ikki nafarga koʻpaytirgan holda, soliq maslahati sohasidagi munosabatlarni tartibga solishni taʼminlash boʻlimi tashkil etilsin. 3. Oʻzbekiston Respublikasi Moliya vazirligi Davlat soliq qoʻmitasi, Savdo-sanoat palatasi, Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari bilan birgalikda soliq maslahati sohasini rivojlantirish boʻyicha, shu jumladan respublikaning barcha mintaqalarida tegishli malakaga ega boʻlgan mutaxassislar uchun ularga soliq maslahati toʻgʻrisidagi qonun hujjatlari talablarini tushuntirish yuzasidan muntazam ravishda amaliy seminarlar oʻtkazishni nazarda tutuvchi tadbirlar kompleksini bir oy muddatda ishlab chiqsin va tasdiqlasin, shuningdek 2007-yil mobaynida ularning amalga oshirilishini taʼminlasin. 4. Oʻzbekiston Respublikasi Moliya vazirligi Davlat soliq qoʻmitasi, boshqa manfaatdor vazirliklar, idoralar, tashkilotlar bilan birgalikda bir oy muddatda: Oʻzbekiston Respublikasi Moliya vazirligi huzurida davlat organlari, nodavlat notijorat tashkilotlar vakillaridan, soliq maslahati sohasidagi mutaxassislardan oʻz faoliyatini jamoatchilik asosida amalga oshiruvchi Soliq maslahati boʻyicha kengashni tashkil etsin; Oʻzbekiston Respublikasi Moliya vazirligi huzuridagi Soliq maslahati boʻyicha kengash toʻgʻrisidagi nizomni, Soliq maslahatchisi malaka sertifikatini olish uchun malaka imtihonlarini tashkil etish va oʻtkazish tartibi toʻgʻrisidagi nizomni, Soliq maslahatchisi malaka sertifikatini berish, uning amal qilishini tugatish va uni bekor qilish tartibi toʻgʻrisidagi nizomni, soliq maslahatchilarini tayyorlash va ularning malakasini oshirish boʻyicha oʻqitish dasturini, shuningdek soliq maslahati boʻyicha faoliyatni tartibga soluvchi boshqa idoraviy normativ hujjatlarni ishlab chiqsin va belgilangan tartibda tasdiqlasin. 6. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari R.S. Azimov zimmasiga yuklansin.
OʻZBEKISTON RESPUBLIKASI PREZIDENTINING “TADBIRKORLIK SUBʼEKTLARINI DAVLAT ROʻYXATIGA OLISh VA HISOBGA QOʻYIShNING XABARDOR QILISh TARTIBINI JORIY ETISh TOʻGʻRISIDA” 2006 YIL 24 MAYDAGI PQ-357-SONLI QARORIGA OʻZGARTIShLAR KIRITISh TOʻGʻRISIDA
(resolution, 2017-02-06)

Oʻzbekiston Respublikasining “Soliq maslahati toʻgʻrisida”gi Qonuniga muvofiq hamda soliq maslahatchilari tashkilotlarini roʻyxatga olish va hisobga qoʻyish tartibini yoʻlga qoʻyish maqsadida: 1. Oʻzbekiston Respublikasi Prezidentining 2006-yil 24-maydagi PQ-357-sonli qarori bilan tasdiqlangan Tadbirkorlik subyektlarini davlat roʻyxatiga olish va hisobga qoʻyishning xabardor qilish tartibi toʻgʻrisidagi nizomga quyidagi oʻzgartishlar kiritilsin: 3-bandning ikkinchi va uchinchi xatboshilaridagi “bozorlar hamda”, “bozorlar va” soʻzlari “bozorlar hamda soliq maslahatchilari tashkilotlari” soʻzlari bilan almashtirilsin; 6-bandning toʻrtinchi xatboshisidagi “Oʻzbekiston Respublikasi Prezidenti va Hukumati qarorlari bilan tashkil etiladigan aksiyadorlik kompaniyalari (shu jumladan davlat aksiyadorlik kompaniyalari va xoldinglar) shaklidagi xoʻjalik boshqaruvi organlari va bozorlar” soʻzlari “Oʻzbekiston Respublikasi Prezidenti va Hukumati qarorlari bilan tashkil etiladigan aksiyadorlik kompaniyalari (shu jumladan davlat aksiyadorlik kompaniyalari va xoldinglar) shaklidagi xoʻjalik boshqaruvi organlari, shuningdek bozorlar va soliq maslahatchilari tashkilotlari” soʻzlari bilan almashtirilsin. 2. Mazkur Farmonning ijrosini nazorat qilish Oʻzbekiston Respublikasi Prezidentining Mamlakatni isloh qilish va yangilashning huquqiy bazasini takomillashtirish masalalari boʻyicha Davlat maslahatchisining xizmati (I.B. Abdullayev) zimmasiga yuklansin.
TOShKENT ShAHRI “ISLOM MADANIYATI POYTAXTI” DEB EʼLON QILINGANLIGI MUNOSABATI BILAN OʻTKAZILADIGAN TADBIRLAR TOʻGʻRISIDA
(resolution, 2021-02-22)

Taʼlim, fan va madaniyat masalalari boʻyicha Islom tashkiloti — AYSESKO (ISESCO) tomonidan Toshkent shahri “Islom madaniyati poytaxti” deb eʼlon qilinganligi munosabati bilan Oʻzbekiston Respublikasi Prezidentining 2007-yil 3-mart kunidagi topshirigʻi ijrosini taʼminlash, tashkiliy-amaliy, madaniy-maʼrifiy tadbirlar hamda targʻibot-tashviqot ishlarini amalga oshirish, mamlakatimiz, xususan poytaxtimizning dunyo sivilizatsiyasi, islom fani va madaniyati rivojiga qoʻshgan ulkan hissasi, yurtimizdagi koʻlamli tarixiy oʻzgarishlarni xalqimiz va jahon jamoatchiligi oʻrtasida keng targʻib etish, vatandoshlarimiz, ayniqsa yosh avlod qalbi va ongiga Vatanga muhabbat va sadoqat tuygʻusini yanada chuqurroq singdirish maqsadida Vazirlar Mahkamasi qaror qiladi: 1. Toshkent shahri “Islom madaniyati poytaxti” deb eʼlon qilinganligi munosabati bilan amalga oshiriladigan tashkiliy-amaliy, madaniy-maʼrifiy tadbirlar Dasturi 1-ilovaga, respublika tashkiliy qoʻmitasi tarkibi 2-ilovaga muvofiq tasdiqlansin. Tashkiliy qoʻmita Dasturda belgilangan tadbirlar keng jamoatchilik va chet ellardagi yirik olimlar va mutaxassislarning faol ishtirokida amalga oshirilishini taʼminlasin. 2. Oʻzbekiston Respublikasi Tashqi ishlar vazirligi: Fanlar akademiyasi bilan birgalikda bir oy muddatda xalqaro ilmiy-amaliy konferensiyaga taklif etiladigan xorijiy olimlar roʻyxati va ularning maʼruzalari yuzasidan aniq takliflar kiritsin. 3. Maʼnaviyat targʻibot markazi Madaniyat va sport ishlari vazirligi hamda Din ishlari boʻyicha qoʻmita bilan birgalikda Dasturda belgilangan targʻibot-tashviqot ishlarini yuqori saviyada tashkil etsin. 4. Oʻzbekiston matbuot va axborot agentligi, Oʻzbekiston milliy teleradiokompaniyasi, Oʻzbekiston Milliy axborot agentligi, “Jahon” axborot agentligiga Toshkent shahrining 2007-yilda “Islom madaniyati poytaxti” deb eʼlon qilinganligi munosabati bilan amalga oshiriladigan tadbirlarning mohiyati va ijrosini keng koʻlamda yoritib borish tavsiya etilsin. 5. Toshkent shahar hokimligi: Toshkent shahriga “Islom madaniyati poytaxti” maqomi berilishi munosabati bilan shahardagi islomiy obidalar, ziyoratgohlarda va ularning atrofida obodonchilik-taʼmirlash ishlarini; shaharning diqqatga sazovor joylari, markaziy koʻchalar, xiyobonlar, tadbirlar oʻtkaziladigan hamda tadbir ishtirokchilarining yashash joylarida bezash ishlarini amalga oshirish chora-tadbirlarini koʻrsin. 6. Oʻzbekiston Respublikasi Ichki ishlar vazirligiga tadbirlar oʻtadigan joylar va ishtirokchilarning yashash joylarida Vazirlar Mahkamasining 2003-yil 13-yanvardagi 15-son qarori talablariga rioya etilishini taʼminlash topshirilsin. 7. Dasturda belgilangan tadbirlarni amalga oshirishda homiy sifatida qatnashish istagini bildirgan nodavlat va jamoat tashkilotlari, xorijiy va xalqaro tuzilmalarning tashabbuslari qoʻllab-quvvatlansin. 9. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari R.Qosimov zimmasiga yuklansin.
SAVDO FAOLIYATINI AMALGA OShIRUVChI YAKKA TARTIBDAGI TADBIRKORLAR TOMONIDAN TOVAR OPERATSIYALARI VA DAROMADLARNI HISOBGA OLISh TARTIBI TOʻGʻRISIDAGI NIZOMGA QOʻShIMChA KIRITISh HAQIDA
(resolution, 2017-12-30)

Oʻzbekiston Respublikasi “Davlat soliq xizmati toʻgʻrisida”gi Qonunining 7-moddasi va Oʻzbekiston Respublikasi Vazirlar Mahkamasining 2002-yil 26-noyabrdagi “Yuridik va jismoniy shaxslarni roʻyxatdan oʻtkazishni hamda ular tomonidan savdo faoliyati amalga oshirilishini tartibga solish chora-tadbirlari toʻgʻrisida”gi 407-son qaroriga (Oʻzbekiston Respublikasi qonun hujjatlari toʻplami, 2002-y., 22-son, 179-modda) muvofiq qaror qilamiz: 1. Oʻzbekiston Respublikasi Moliya vazirligi, Makroiqtisodiyot va statistika vazirligi va Davlat soliq qoʻmitasining 2002-yil 20-dekabrdagi 139, 2-0-9/26, 2002-92-son qarori bilan tasdiqlangan Savdo faoliyatini amalga oshiruvchi yakka tartibdagi tadbirkorlar tomonidan tovar operatsiyalari va daromadlarni hisobga olish tartibi toʻgʻrisidagi nizomga (2003-yil 8-yanvar, roʻyxat raqami 1197 — Meʼyoriy hujjatlar axborotnomasi, 2003-y., 1-2-son) ilovaga* muvofiq qoʻshimcha kiritilsin. 2. Mazkur qaror Oʻzbekiston Respublikasi Adliya vazirligida davlat roʻyxatiga olingan kundan boshlab oʻn kun oʻtgach kuchga kiradi.
JISMONIY ShAXSLARNING MOL-MULKIGA SOLINADIGAN SOLIQNI HISOBLAB ChIQARISh VA BUDJETGA TOʻLASh TARTIBI TOʻGʻRISIDAGI YOʻRIQNOMAGA OʻZGARTIRISh VA QOʻShIMChALAR KIRITISh HAQIDA
(resolution, 2008-01-31)

Oʻzbekiston Respublikasi Soliq kodeksi, Oʻzbekiston Respublikasi “Davlat soliq xizmati toʻgʻrisida”gi Qonunining 7-moddasi va Oʻzbekiston Respublikasi Prezidentining 2006-yil 18-dekabrdagi “Oʻzbekiston Respublikasining 2007-yilgi asosiy makroiqtisodiy koʻrsatkichlari prognozi va Davlat budjeti parametrlari toʻgʻrisida”gi PQ-532-son qaroriga (Oʻzbekiston Respublikasi qonun hujjatlari toʻplami, 2006-y., 51-52-son, 507-modda) muvofiq qaror qilamiz: 1. Oʻzbekiston Respublikasi Moliya vazirligi va Davlat soliq qoʻmitasining 2002-yil 16-yanvardagi 16, 2002-19-son qarori bilan tasdiqlangan Jismoniy shaxslarning mol-mulkiga solinadigan soliqni hisoblab chiqarish va budjetga toʻlash tartibi toʻgʻrisidagi Yoʻriqnomaga (2002-yil 5-mart, roʻyxat raqami 1103 — Meʼyoriy hujjatlar axborotnomasi, 2002-y., 5-son) ilovaga* muvofiq oʻzgartirish va qoʻshimchalar kiritilsin. 2. Mazkur qaror Oʻzbekiston Respublikasi Adliya vazirligida davlat roʻyxatiga olingan kundan boshlab oʻn kun oʻtgach kuchga kiradi.
OʻZBEKISTON RESPUBLIKASI VAZIRLAR MAHKAMASINING IJRO ETUVChI TUZILMASINI TAKOMILLAShTIRISh TOʻGʻRISIDA
(resolution, 2018-03-03)

Vazirlar Mahkamasining ijro etuvchi tuzilmasini maqbullashtirish, mashinasozlik, rangli va qora metallurgiya, kimyo va neft-kimyo sanoati, geologiya, mineral xomashyo qazib olish va qayta ishlash korxonalarini rivojlantirish va samaradorligini oshirish strategiyasini ishlab chiqish va amalga oshirishda uning rolini kuchaytirish maqsadida: 3. Oʻzbekiston Respublikasi Vazirlar Mahkamasi huzuridagi Yirik investitsiya loyihalarini ekspertizadan oʻtkazish byurosi tugatilsin. 5. Quyidagilar: Qishloq va suv xoʻjaligi, qishloq xoʻjaligi mahsulotlarini qayta ishlash hamda isteʼmol tovarlari axborot-tahlil departamentining yangilangan tuzilmasi 3-ilovaga muvofiq tasdiqlansin. 6. Oʻzbekiston Respublikasining Bosh vaziri Sh.M. Mirziyoyev: Oʻzbekiston Respublikasi Vazirlar Mahkamasi apparatining shtat jadvaliga mazkur qarorga muvofiq oʻzgartirishlar kiritsin; bir oy muddatda Vazirlar Mahkamasining Axborot-tahlil departamentlari toʻgʻrisidagi yangilangan Nizomlarni qayta koʻrib chiqsin va tasdiqlasin, tegishli moddiy balanslarni ishlab chiqish va kelishish, ular amalga oshirilishi ustidan nazorat qilish masalalariga alohida eʼtiborni qaratsin; ikki hafta muddatda Vazirlar Mahkamasining Axborot-tahlil departamentlarini chuqur bilimli va amaliy ish tajribasiga ega boʻlgan yuqori malakali kadrlar bilan toʻldirsin. 7. Oʻzbekiston Respublikasi Prezidentining 2006-yil 30-maydagi PQ-358-son qarori, Oʻzbekiston Respublikasi Prezidentining 2006-yil 3-apreldagi PQ-316-son qarori, Oʻzbekiston Respublikasi Prezidentining 2005-yil 25-iyuldagi PQ-131-son qarori 3-bandining toʻrtinchi xatboshi va qarorga 3-ilova oʻz kuchini yoʻqotgan deb hisoblansin. 8. Mazkur qarorning ijrosini nazorat qilish Oʻzbekiston Respublikasi Bosh vaziri Sh.M. Mirziyoyev zimmasiga yuklansin.
Maktab taʼlimini rivojlantirishga majburiy ajratmalarni hisoblab chiqarish va toʻlash tartibi toʻgʻrisidagi nizomga oʻzgartish va qoʻshimchalar kiritish haqida
(resolution, 2014-05-19)

Oʻzbekiston Respublikasi Prezidentining 2006-yil 18-dekabrdagi PQ-532-son “Oʻzbekiston Respublikasining 2007-yilgi asosiy makroiqtisodiy koʻrsatkichlari prognozi va Davlat budjeti parametrlari toʻgʻrisida”gi qaroriga (Oʻzbekiston Respublikasi qonun hujjatlari toʻplami, 2006-y., 51-52-son, 507-modda) muvofiq qaror qilamiz: 1. Oʻzbekiston Respublikasi Moliya vazirligi va Davlat soliq qoʻmitasining 2005-yil 14-yanvardagi 3 va 2005-3-son qarori bilan tasdiqlangan Maktab taʼlimini rivojlantirishga majburiy ajratmalarni hisoblab chiqarish va toʻlash tartibi toʻgʻrisidagi nizomga (2005-yil 31-yanvar, roʻyxat raqami 1446 — Oʻzbekiston Respublikasi qonun hujjatlari toʻplami, 2005-yil, 5-6-son, 37-modda, 39-son, 300-modda; 2006-yil, 6-7 son, 44-modda, 28-29 son, 278-modda) ilovaga* muvofiq oʻzgartish va qoʻshimchalar kiritilsin. 2. Mazkur qaror Oʻzbekiston Respublikasi Adliya vazirligida davlat roʻyxatiga olingan kundan boshlab oʻn kun oʻtgach kuchga kiradi.
XOʻJALIK JAMIYATLARI USTAV JAMGʻARMASIDAGI DAVLAT AKSIYALARI PAKETLARI (ULUShLARI)NI BOShQARISh BOʻYIChA FAOLIYATNI AMALGA OShIRISh TARTIBI TOʻGʻRISIDAGI NIZOMNI TASDIQLASh HAQIDAGI QARORGA OʻZGARTISh VA QOʻShIMChALAR KIRITISh TOʻGʻRISIDA
(resolution, 2024-03-20)

Oʻzbekiston Respublikasi Prezidentining “Oʻzbekiston Respublikasi Davlat mulki qoʻmitasi faoliyatini takomillashtirishga doir chora-tadbirlar toʻgʻrisida” 2006-yil 26-apreldagi PQ-335-sonli qaroriga muvofiq hamda xoʻjalik jamiyatlarining ustav fondidagi davlat ulushlaridan samarali boshqarilishini takomillashtirish maqsadida Oʻzbekiston Respublikasi Moliya vazirligi va Oʻzbekiston Respublikasi Davlat mulkini boshqarish davlat qoʻmitasi qaror qiladi: 1. Oʻzbekiston Respublikasi Moliya vazirligi va Davlat mulki qoʻmitasining “Xoʻjalik jamiyatlari ustav jamgʻarmasidagi davlat aksiyalari paketlari (ulushlari)ni boshqarish boʻyicha faoliyatni amalga oshirish tartibi toʻgʻrisidagi nizomni tasdiqlash haqida” (2005-yil 27-aprel, roʻyxat raqami 1473 — Oʻzbekiston Respublikasi qonun hujjatlari toʻplami, 2005-y., 17-18-son, 132-modda) 2005-yil 14-martdagi 33, 01/06-18/02-sonli qaroriga ilovaga* muvofiq oʻzgartish va qoʻshimchalar kiritilsin. 2. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilganidan soʻng oʻn kundan keyin kuchga kiradi.
“TARAQQIYOT YOʻLIDA OZIQ-OVQAT BILAN TAʼMINLASH” DASTURI DOIRASIDAGI SUV XOʻJALIGI LOYIHASINI MOLIYALASHTIRISH TOʻGʻRISIDA
(resolution, 2021-02-22)

Amerika Qoʻshma Shtatlari Hukumati bilan Oʻzbekiston Respublikasi Hukumati oʻrtasida “Taraqqiyot yoʻlida oziq-ovqat bilan taʼminlash” dasturi boʻyicha qishloq xoʻjaligi mahsuloti yetkazib berish toʻgʻrisidagi Bitim doirasida Oʻzbekiston Respublikasiga berilgan grantdan samarali foydalanilishini taʼminlash maqsadida Vazirlar Mahkamasi qaror qiladi: 1. Hukumatlararo bitimga muvofiq tashkil etilgan Oʻzbekiston—Amerika qoʻshma ishchi guruhining qishloq xoʻjaligi ishlab chiqarishini rivojlantirish loyihasini “Taraqqiyot yoʻlida oziq-ovqat bilan taʼminlash” dasturi boʻyicha qishloq xoʻjaligi mahsulotlarini sotishdan tushadigan grant mablagʻlari hisobiga ilovaga muvofiq moliyalashtirish toʻgʻrisidagi taklifiga rozilik berilsin. 2. “Qoraqalpogʻiston Respublikasida Boʻston kanalini qurish” loyihasining texnik-iqtisodiy hisob-kitobi Oʻzbekiston Respublikasi Vazirlar Mahkamasining 1996-yil 31-dekabrdagi 514-f-son farmoyishi bilan tasdiqlanganligi maʼlumot uchun qabul qilinsin. 3. Oʻzbekiston Respublikasi Iqtisodiyot vazirligi, Moliya vazirligi masʼul bajaruvchilar bilan birgalikda ilovaga kiritilgan kapital qurilish obyektini 2007-yilgi qurilishlarning aniq manzilli roʻyxatlariga belgilangan tartibda kiritsinlar. 4. Oʻzbekiston Respublikasi Qishloq va suv xoʻjaligi vazirligi: bir oy muddatda budjet tarkiblari boʻyicha iqtisodiy asoslash hisob-kitoblarini ishlab chiqsin hamda loyihani moliyalashtirishning yil va choraklarga boʻlingan jadvallarini Oʻzbekiston Respublikasi Moliya vazirligi bilan kelishib olsin; mablagʻlardan maqsadli foydalanilishini taʼminlasin va loyihani amalga oshirishning borishi toʻgʻrisida Oʻzbekiston Respublikasi Moliya vazirligi, Iqtisodiyot vazirligi hamda Tashqi iqtisodiy aloqalar, investitsiyalar va savdo vazirligiga har chorakda axborot bersin; “Taraqqiyot yoʻlida oziq-ovqat bilan taʼminlash” dasturi doirasida amalga oshirish uchun ilgari nazarda tutilgan 800 mln. soʻm miqdorida moliyalashtirish doirasida, ustuvor suv xoʻjaligi loyihalari yuzasidan Oʻzbekiston—Amerika qoʻshma ishchi guruhining Oʻzbekistonga oid qismiga koʻrib chiqish uchun ikki oy muddatda belgilangan tartibda yangi takliflar kiritsin. 5. Oʻzbekiston Respublikasi Moliya vazirligi: ilovaga kiritilgan loyihaning “Taraqqiyot yoʻlida oziq-ovqat bilan taʼminlash” dasturi boʻyicha tushadigan mablagʻlarni jamlash uchun ochilgan Moliya vazirligining maxsus hisob raqamidan oʻz vaqtida moliyalashtirilishini taʼminlasin; mablagʻlardan maqsadli foydalanilishini tekshirsin, mablagʻlardan boshqa maqsadlarda foydalanilgan taqdirda esa — loyihani moliyalashtirishni toʻxtatib qoʻysin va moliyalashtirishni tiklash toʻgʻrisidagi masalani Oʻzbekiston—Amerika qoʻshma ishchi guruhi majlisiga kiritsin. 6. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari R.S. Azimov zimmasiga yuklansin.